b'\n_START_ARTICLE_\nMononatriumglutamat\n_START_PARAGRAPH_\nMononatriumglutamat (MSG) ogs\xc3\xa5 kaldet det tredje krydderi eller smagsforst\xc3\xa6rker. Det blev oprindelig brugt i japansk og kinesisk madlavning, men i dag finder det udbredt anvendelse i alle slags industrielt fremstillet mad._NEWLINE_Mononatriumglutamat er et natriumsalt af aminosyren glutaminsyre. Glutamat er anionen af glutaminsyre og er neurotransmitter i nogle typer nerveceller._NEWLINE_Smagen af mononatriumglutamat, umami, betragtes som den femte smag efter surt, s\xc3\xb8dt, salt og bittert._NEWLINE_Ved anvendelse i madvarer deklareres stoffet ofte med e-nummeret E-621. E-numre for mononatriumglutamat og andre glutamater deklareres med e-numrene fra 620 til 625._NEWLINE_Stoffet har gennem \xc3\xa5rene v\xc3\xa6ret kritiseret fra forskellige, der har h\xc3\xa6vdet, at stoffet har en r\xc3\xa6kke negative helbredseffekter. Videnskabelige unders\xc3\xb8gelser har dog frikendt stoffet for mistanke.'